fi fi de fi fi fi fi fi fi fi fi fi fi fi fi fi fi fi fi da fi de fi fi da fi de fi fi fi fi ceb fi fi fi fi fi fi fi da fi de fi fi fi fi da fi de fi fi fi fi fi en fi fi da fi de et fi fi da fi de fi fi fi da fi de fi fi fi fi fi fi fi fi da fi de fi fi fi fi fi da fi de fi fi fi fi da fi de fr fi fi fi fi da fi fi fi fi ms fi fi fi en eu fi fi fi fi fi eo cs fi fi fi fi fi fi fi fi fi de fi fi fi fi fi fi fi fi fi fi fi fi en fi fi fi fi fi fi fi et fi fi fi fi fi fr fi
Talo on pystyssä, joulu voi tulla
Siellä se nyt nätisti seisoo tontilla omalla paikallaan. Vielä vähän kesken, mutta pystyssä kuitenkin.
Perjantaina paketti saapui kahden täysperävaunurekan kyydissä tontille ja 52 elementtiä, noin 20 kattoristikkoa ja melkoinen määrä puutavaraa purettiin aamun aikana tontille. Vielä purun ollessa käynnissä, meillä aloitettiin asennuksen valmistelu. Keskelle taloa, viiston sisäkaton kohdalle hitsattiin kiinni teräspilarit ja elementtien alaohjauspuut taisivat olla paikoillaan jo ennen rekkojen lähtöä.
Tästä perjantaiaamuna lähdettiin lumisateessa kasauspuuhiin.
Ja talvista oli aamusta lähtien.
Reivaustuet laitettiin sisäpuolelle kaivinkoneella paikalleen jo etukäteen.
Jokunen elementti saatiin purettua sisäpuolellekin.
Elementit nostettiin nipuissa autosta ulos.
Meillä talopaketti asennettiin omin voimin. Talkoolaisiin oli kuitenkin valikoitunut Jyväskylästä ja Jämsästä Peabin ykkösmiehet, joten ammattitaitoa meidän omassa asennusporukassa kyllä riitti. Kiitos vielä kaikille talkoolaisille! Elementit saatiin nostettua perjantain ja lauantaiaamun aikana paikoilleen.  Ja pystytyksen ohessa pihassa varastona toimiva merikonttikin sai hyllyt, nyt pysyvät tavarat järjestyksessä ja hämärässäkin on mahdollista löytää sieltä jotakin.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Huomenaamulla saapuu tontille Omatalon rekka kyydissään meidän Trend-talo! Ja meillä ollaan valmiita!
Pikkujouluperjantai, leffalauantai ja pakkassunnuntai
Viikonloppuna pikkujouluilimme Teemun kanssa Tampereella työpaikkani järjestämissä pikkujouluissa. Hauskan illan ohessa paljastui, että saamme firmalta joululahjaksi Ipadit. Ei huono! Sitäkin siis nyt odotan kuin kuuta nousevaa! Lauantai loikoiltiin välillä sohvalla ja sängyllä ja katseltiin leffoja. Leffalistalla oli mm. niin hyvä Twilight - Epäilys.
Sunnuntaina sitten odotti rakennustyömaa melkoisen pakkasen kourissa. Meillä Jämsässä pakkasmittari heitteli vähän -20 asteen kummallakin puolella, mutta sitkeästi päivän puursimme posket punaisina. Näissä kuvissa vielä näkyvät linjapukit ja muotit on nyt purettu, pressujen päältä otettu kaikki lumet pois ja täyttöä varten kaikki näyttää ihan hyvältä.
Vielä näkyy lunta pressujen päällä ja näiden kuvien oton jälkeen sitä ehti vielä satamaan paljon lisää.
Perustukset peitettynä ennen täyttöä.
Lämmitin tekee tehtäviään pressujen alla.
Valo ei kuvaukseen liene paras mahdollinen, mutta työmaalamppujen valossa on tehty hommia joinain iltoina kymmeneenkin asti. Eetu totesikin, että työmaa näyttää ihan jääkiekkokaukalolta valaistuksensa perusteella.
Täyttö pitäisi vielä saada alta pois, mutta taas tänä aamuna oli pakkasta niin paljon, että koneiden käynnistyminen aiheutti haasteita. Ihan suunnitelmien mukaan ei  päästy täyttöä tekemään, vaan täyttö siirtyy huomiselle. Sähköt rakennustyömaalle tänään kuitenkin saatiin, eikä enää siis tarvita agrigaattia hurisemassa. Tosin hyvin agrigaatti on toiminut aina sen jälkeen, kun se on saatu alun yskimisen jälkeen pysymään käynnissä.
Kylmän sunnuntain aikana ehdin ottamaan muutaman kuvan tontin näkymistä. Vaikka olikin kova pakkanen, ulkoilu tuntui koko ajan puuhaillessa ihan mukavalta. Ja etenkin auringon paisteessa maisema oli kyllä kaunis.
Perjantaina saapuvaan suureen pakettiin on enää muutama päivä aikaa. Perjantaiaamuna talopaketin pitäisi olla aamulla kahdeksalta tontilla ja elementtejä aletaan laittamaan samoin tein paikoilleen.
Vaikka meillä lasketaankin päiviä talopakettiin, ei päiviä jouluaattoonkaan ole jäljellä kuin 11. Mukavaa Joulun alusaikaa kaikille!
klo 21.10 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Ihan vähän reilu viikko enää
Takana on itsenäisyyspäivän pidentämä viikonloppu ja kohta tämäkin viikko eli toisin sanottuna monta päivää intensiivistä raksailua. Tiistai- ja keskiviikkoiltojen rypistyksen jälkeen harkot ovat paikallaan ja pihalta on hävinnyt harkkoletkat ja muurauslaastisäkit. Tarkkaan oli Teemu muuten laskenut harkot, kaksisataisia harkkoja jäi nimittäin kokonainen yksi kappale yli tarpeen.
Talon piirteet hahmottuvat jo selkeämmin ja eilen seisoskelin perustusten päällä ja ensimmäistä kertaa hahmotin, miten korkealle talon lattia oikeasti tulee.Talosta tulee varmasti olemaan ihan kivat näkymät lähiympäristöön ja etenkin pellolle ja joelle.
Uuteen naapurustoon olemme päässeet myös jo hyvin tutustumaan.  Monet naapurit ovat piipahtaneet toivottamassa meidät tervetulleiksi Pääskysmäelle ja miltei joka ilta joku naapureista on tullut tarkastelemaan työmaan etenemistä. Pienet rupattelutuokiot uusien naapureiden kanssa piristävät mukavasti. Entistä enemmän odotamme siirtymistä kerrostalosta omakotitaloasujiksi.
klo 6.50 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Jouluun vajaa kuukausi, talon tuloon 22 päivää
Rakastan joulua, mutta tänä jouluna laskenkin päiviä talopaketin saapumiseen! Olen varpaista hiuslatvoihin asti jouluihminen, mutta auttamatta joulu tuntuu jäävän vähän rakentamisen varjoon. Olen virittänyt tähän mennessä vain yhdet jouluvalot ja leiponut vain kertaalleen joulutorttuja ja pipareita, amarylliksen sipulikin odottaa vielä varastossa istuttamista. Joululehtiä selaillessani huomaan ajatuksissani hyppääväni ensi jouluun ja miettiväni miten tuo sopisi uuden kodin verannalle ja että tätä on leivottava ensi vuonna jouluksi.
Nyt elellään tontilla pakkasien vuoksi kuitenkin hiljaiseloa ja odotellaan muutamaa lämpimämpää päivää, jotta muuraukset saataisiin tehtyä loppuun ja monttu täytettyä. Kyllä Teemulla varasuunnitelmakin on valmiina, jos ilmat eivät lämpene, joten hommat kuulemma jäljellä olevassa kolmessa viikossa saadaan hyvin tehtyä olivatpa kelit suotuisat tai eivät.  Helpommalla toki päästäisiin, jos vähän lämpenisi.
Viikonloppuna ensimmäinen seinälinja sokkelista saatiin muurattua valmiiksi Teemun sedän ja veljen avustuksella. Vielä jonkin verran anturaa odottelee vuoroaan suojassa pressujen alla.
Pressut tuntuvat olevan talvirakentajan pelastus.
Viikonloppuna pakkaset näyttäisivät jatkuvan melkoisen kireinä ainakin täällä Keski-Suomessa, joten ehdin täydentämään piparivarastoja ja virittelemään lisää jouluvaloja. Uuteen kameraankin saa kummasti kulumaan aikaa, Teemu alkaa jo saada tarpeekseen mallina olosta. :)
klo 18.58 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Talvi tuli, mutta antura saatiin valettua ja muuraus on vauhdissa parhaillaan. Pressujen avulla monttu on saatu melko hyvin pysymään sulana ja lumettomana ja valettu anturakin on kuulemma kuivunut hyvin. Parhaillaan olen matkalla Helsingistä kotiin päin ja tontilla riittää kuulemma harkkoja kannettavaksi.
Eilen Teemu oli hakenut postista tilaamani ensimmäisen järjestelmäkamerani. Toiveissa on siis saada blogiinkin päivitettyä parempia kuvia. Eilen illalla työtiimimme saunaillassa sain opastusta kameran käyttöön työkaveriltani, mutta saattaa olla, että sittenkin pitää illalla muutama hetki käyttää käyttöoppaan kanssa.
klo 11.19 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Viikonloppuna tontilla tehtiin anturalaudoituksia Teemun isän ja veljen avustuksella. Maanantaina viriteltiin oman pikkuveljeni Eetun avustuksella työmaavaloja, koska ilman niitä ei työmaalla työpäivän jälkeen tee enää mitään, koska pimeä tulee niin todella aikaisin. Tämän päivän Eetu raudoitti ja viimeisteli anturaa valuja varten ja seuraava vaihe on sitten anturan valaminen, joka tapahtuu huomenna.
Viikonloppuna on luvattu säiden kylmenevän melkoisesti, joten valu pitäisi saada tehtyä pakkasien alta pois. Nyt säät ovatkin vielä suosineet, lämmintä ja samalla kyllä kuraa on riittänyt. Viikonlopun aikana sain kasteltua ainakin kahdeksat hanskat, mutta eilen sain Teemulta työhanskat, jotka eivät eilisessä kaatosateessakaan kastuneet ja olivat oikean kokoiset ja niissä oli tarttumapinta ja kaikkea. Näppejä ei paleltanut sitten yhtään! :D
klo 21.44 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Talomallia valitessamme yksi tärkeimmistä tekijöistä oli tila, joka yhdistää keittiön ja olohuoneen. Omatalon Trend 144a mallissa tämä toive toteutuu ja erityisen viehättävää mielestämme on keittiön ja olohuoneen kohdalla oleva vino sisäkatto, jonka ansiosta huonekorkeus korkeimmalla kohdalla menee yli neljään metriin, vaikka muualla talossa huonekorkeus on normaali 2,65 metriä.
Huoneistoalaneliöitä talossamme on kokonaisuudessaan 144. Alkuperäiseen talomalliin ainoana muutoksena peilikuvaksi kääntämisen lisäksi otimme takan pois syvennyksestä.
Sekä keittiön että olohuoneen puolella on korkeat lähes lattiasta kattoon ulottuvat ikkunat, joten tilassa riittänee myös valoa. Olohuoneen puoleiset ikkunat meillä tulevat länteen päin ja vastaavasti keittiön ikkunat itään. Harjasuunta kun oli alueen asemakaavassa määrätty, sijoitteluun ei montaa vaihtoehtoa jäänyt.
Talomme pohjakuva, vaikkakin melko pienessä koossa.
Talon molemmille puolille on sijoitettu terassit, olohuoneen puoleinen terassi tulee todennäköisesti toimimaan varsinaisena oleskeluterassina ja keittiön ja saunan puoleinen terassi taasen vilvoitteluterassina. Terassien lisäksi talomalliin kuuluu viherhuone, joka katetaan lämpölasein ja talo sijoittuu tontille siten, että jokimaisema on parhaiten viherhuoneesta nähtävillä.
Edellä mainittujen huoneiden lisäksi talossa on työhuone/kirjastotila, kaksi wc:tä, kylpyhuone ja sauna sekä kolme makuuhuonetta, joista meidän makuuhuoneeksemme tulee tuo vaatehuoneellinen huone, joka pohjakuvassa näkyy ylhäällä vasemmalla. Kodinhoitotila on kylpyhuoneeseen johtavan käytävän varrella ja todennäköisesti se tullaan piilottamaan liukuovien taakse, jolloin kulku viherhuoneeseen säilyy selkeämpänä. Kävimme tiistaina suunnittelemassa keittiötä ja juurikin tuota kodinhoitotilaa Topi-Keittiöillä, mutta siitä lisää sitten, kun saamme ensimmäiset kuvat suunnitelmista.
ps. Viime viikon ja nyt alku viikon odottelimme lupaa aloittaa rakentaminen todenteolla. Eilen torstaina saimme virallisen rakennusluvan ja iltapäivällä Teemu ja rakennusvalvoja pitivät aloituskokouksen tontilla.  Mitään erikoista luvan läpimenossa ei pitänytkään olla, koska kuvat ja muutokset käytiin rakennusvalvonnan kanssa läpi jo ennen tontin ostoa, mutta kyllä sitä silti onnistuimme jännittämään etenkin, kun rakennusluvan käsittely jo muutamaan kertaan ehti siirtyä eteenpäin.
klo 17.10 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Näkymä hämärissä tontilta joelle.
Maanantaina saapui naapurin poikien ihmeteltäväksi kaivinkone tontille. Kaivuu alkoi tiistaina aamulla ja pojat jo maanantai-iltana miettivät minkä aikaan herätyskellot pitää laittaa soimaan, että he ehtivät katsella kaivamista edes hetken ennen kouluun lähtöä. Itseasiassa kyllä itsenikin teki mieli vähän livistää töistä katsomaan tontin muuttumista. Aamupäivällä tontti olikin jo kuorittu ja näytti kyllä ihan erilaiselta. Täyttömaatakin tarvitaan paljon vähemmän mitä arvioitiin, josko ollenkaan.
Lattian korko tulee olemaan suurinpiirtein tuon keon korkeimman kohdan korkeudella.
Kukkasipulit sain muuten maahan sunnuntaina. Paikka ei ole paras mahdollinen, koska piti miettiä kohta, josta ei todennäköisemmin kaiveta. Ensi keväänä sitten näkee pilkistääkö maasta mitään.
klo 20.27 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Vihdoin on tontin kauppakirjat kirjoitettu ja saadaan taas töitä eteenpäin. Talopakettiin käytiin tänään vahvistamassa viimeiset muutokset ja nyt pitää vielä vahvistaa toimitus, joka on sijoitettu perjantaille viikkoa ennen joulua. Joulutavoitteena taitaa siis olla saada talo pystytetyksi!
Eilen tarkasteltiin korkoa kohdalleen. Parhaimman koron etsiminen on ollut hieman haastava tehtävä, sillä viereinen talo on suhteessa matalalla ja tie taas korkealla. Nyt kuitenkin oikea korko lienee löytynyt suhteessa toisiin taloihin ja tiehen, mutta kuitenkin niin, että talosta on hyvät näkymät joellekin. Juuri torstaina mittaillessamme tonttia joutsenet huusivat joella ja lensipä viitisentoista ylitsemmekin aurassa. Kamera tietenkin oli kotona.
Huomenna kaadamme tontilta talon tiellä olevat puut ja kaivinkone pääsee töihin heti maanantaiaamusta. Huomenna tarkoitus on myös mittailla taloa vielä tarkemmin paikalleen. Ties vaikka saisin kaksivuotis kihlajaispäivän kunniaksi istuttaa jo muutama kuukausi sitten hankitut kukkasipulitkin maahan. Kukkasipulit siis hankin jo kauan ennen kuin tontti oli tiedossa, mikä on herättänyt hieman hilpeyttä Teemun puolelta. :)
klo 20.36 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Minä ja mieheni kuulutaan siihen noin 14500 suomalaisen onnellisen perheen joukkoon, jotka muuttavat uutukaiseen omakotitaloonsa vuonna 2011. Talopaketti saapuu tontille viikolla 50, joten tällä hetkellä jo riittää hyörinää ja höyrinää tavallisen arjen ohelle.
Talopaketti meille tulee Omatalolta ja malli on Trend144a eli Valkeakosken asuntomessuilla vuonna 2009 esitelty Onni. Onnea on siis muun muassa oma Onni! Tuohon talomalliin ihastuimme jo tuolloin ja nyt viimein on tontti, jolle talo tullaan pystyttämään.
Omatalo Trend 144a, Onnin julkisivu.
Tänään alkoi tontin raivaus, vielä muutama puu jäi ensi viikkoon odottamaan kaatoa. Nyt vaan toivotaan, että talvi ei etene samalla vauhdilla kuin tällä viikolla, vaan pääsisimme tekemään pohjatyöt hieman leudommissa ja vähätuulisemmissa olosuhteissa. Omille harteilleni taakkaa ei varsinaisesta rakentamisesta juurikaan kaadu rakennusinsinöörimiehen hoitaessa sen puolen huomattavasti sujuvammin.
klo 20.53 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tässä blogissa seurataan Jennin ja Teemun omakotitalon, Onnin valmistumista ja oheen mahtuvia arjen touhuja. Talomalli on Omatalon Trend 144a, joka ihastutti Valkeakosken asuntomessuilla 2009.
Talo on pystyssä, joulu voi tulla
Pikkujouluperjantai, leffalauantai ja pakkassunnuntai
Ihan vähän reilu viikko enää
Jouluun vajaa kuukausi, talon tuloon 22 päivää
Teema: Yksinkertainen. Sisällön tarjoaa Blogger.